PRESSEKIT

Eksempler på pressemeddelelser

Husk at gøre pressemeddelelsen til din egen og at vedhæfte faktaarket, før du sender din pressemeddelelse til journalisten.

*Udarbejdet af Fri for Mobberi til brug lokalt*

*Juli 2018*

Pressemeddelelse til børnehave eller skole

**Kufferter fra Mary Fonden og Red Barnet skal gøre X- institution i Bynavn ’Fri for Mobberi’***eller* **X- institution i Bynavn siger nej til mobberi** *Samtaletavler, plakater, bamser og et massageprogram er en del af Fri for Mobberi-kufferten, der skal lære børnene i [børnehave/skole], hvordan man er en god kammerat.*
Når vi hjælper børn med at være gode kammerater, fra de er helt små, forebygger vi mobning på længere sigt. Det er tanken bag den Fri for Mobberi-kuffert, som den *[dato]* *[flytter/flyttede]* ind i *[XX- børnehave/skole]*.

Kufferten indeholder en række pædagogiske redskaber til at tale og lege værdierne tolerance, respekt, omsorg og mod ind i børnegruppen.

”Det, der begynder som *’jeg vil ikke lege med dig’* blandt små børn, kan udvikle sig til mobning, og derfor er det vigtigt tidligt at have fokus på at skabe en tolerant, respektfuld og omsorgsfuld kultur, hvor der er plads til alle. Det er Fri for Mobberi et godt redskab til,” siger *[XX]* fra *[XX-børnehave/skole]*.

**Bamser og vigtige budskaber**De fire værdier og redskaber som fx samtaletavler, plakater, massage, fællesskabende aktiviteter og maskotten Bamseven er omdrejningspunktet i Fri for Mobberi. Målet er at gøre børnene trygge, så de kan udvikle forståelse for egne og andres følelser og behov og for, hvordan man er en god kammerat.

Programmet lægger bl.a. vægt på at lære børnene at vise omsorg for hinanden, at sige stop og finde modet til at forsvare kammerater, der har svært ved at forsvare sig selv – og det er også håbet i *[XX-børnehave/skole]*.

”Vores mål er at udstyre børnene med en adfærd og nogle værdier, som de forhåbentligt vil tage med sig videre gennem livet,” siger *[XX]*.

**Ikke kun for børn**
En del af Fri for Mobberi er også materiale målrettet pædagoger og forældre. Forældre har stor indflydelse på børns trivsel og er med til at præge stemningen og kulturen i *[børnehaven/skolen]*. Derfor spiller de en vigtig rolle, når mobning skal forebygges.

Syv konkrete råd opfordrer bl.a. forældre til at være opmærksomme på, hvordan de taler om og til andre børn og forældre i *[børnehaven/skolen]* samt at huske at invitere alle børn, når der holdes fødselsdag og fest.

Det er Mary Fonden og Red Barnet, der står bag Fri for Mobberi. Læs mere på **friformobberi.dk**.

**Kontaktperson:**Navn: *XX*
Telefon: *XX*

Pressemeddelelse om besøg af Bamseven

**Bamseven uddeler kram i X-dagpleje/vuggestue/børnehave/skole i Bynavn**

*Maskotten fra Mary Fonden og Red Barnets antimobbeprogram Fri for Mobberi besøger [X-dagpleje/vuggestue/børnehave/skole]. Målet er at sætte fokus på, hvordan man er en god kammerat.*
Det gode børnefællesskab er i fokus, når Mary Fonden og Red Barnets Fri for Mobberi Bamseven kommer på besøg i *[X-dagpleje/vuggestue/børnehave/skole]* *den [dato]*.

*[Dagplejen/vuggestuen/børnehaven/skolen]* har siden *[måned/år]* arbejdet med antimobbeprogrammet, hvor Bamseven er en central figur.

”Bamseven er alle børnenes ven. Den symboliserer tryghed og værdierne tolerance, respekt, omsorg og mod og tryghed – og med besøget får børnene en sjov og hyggelig oplevelse samtidig med, at Bamseven minder dem om, hvordan man er en god kammerat,” siger *[XX]* fra *[XX-dagpleje/vuggestue/børnehave/skole]*.

Foruden masser af kram fra den store Bamseven, byder dagens program på *[beskrivelse af det, I har planlagt fx uddeling af små bamsevenner til børnene, sang, kager og saftevand osv.]*.

**Vigtigt med en tidlig indsats**Fri for Mobberi er udviklet til at forebygge mobning blandt børn i alderen 0 til 9 år. Programmet består af en række pædagogiske materialer – bl.a. en Bamseven, samtaletavler, plakater og et massageprogram. Formålet med den tidlige indsats er at udvikle børns forståelse for, hvad det vil sige at være en god kammerat, og på den måde styrke forebyggelsen af mobning på længere sigt.

”Besøget af Bamseven danner en god og tryg ramme omkring et alvorligt emne og gør det på den måde nemmere for os som *[dagplejere/pædagoger /lærere/fagpersoner]* at arbejde med trivsel og børnenes indbyrdes relationer”, siger XX fra *[XX-dagpleje/vuggestue/børnehave/skole]*.

Det er Mary Fonden og Red Barnet, der står bag Fri for Mobberi. Læs mere på **friformobberi.dk**.

**Tid & sted:***X-dagpleje/vuggestue/børnehave/skole*
*Adresse*Bamseven ankommer klokken *xx* **Kontaktperson:**Navn: *XX*
Telefon: *XX*